b'\n_START_ARTICLE_\nHadiboh\n_START_SECTION_\nPovijest grada\n_START_PARAGRAPH_\nOtok Sokotra je vrlo izoliran i nepristupa\xc4\x8dan otok u Indijskom oceanu, na koji se stanovni\xc5\xa1tvo iz Arapskog poluotoka i Afrike u vi\xc5\xa1e valova tijekom stolje\xc4\x87a doseljevalo. Korijeni Hadiboha se\xc5\xbeu u 1. stolje\xc4\x87e pr. Kr., kad se naselje zvalo Panara Tamara, i bilo glavno mjesto otoka Panchia, kako se tad otok Sokotra zvao. Nakon toga je naselje Suk (\xc5\xa0ik na lokalnom sokotranskom jeziku) postao je glavno oto\xc4\x8dko mjesto, i najva\xc5\xbenija luka sve do kraja 15. stolje\xc4\x87a. Na po\xc4\x8detku 16. stolje\xc4\x87a otok Sokotra podpao je pod vlast Sultana od Mahre, od tad je Hadiboh ponovno dobio na va\xc5\xbenosti. Od tog vremena Hadiboh se zvao Tamarida, sve do kraja britanskog protektorata 1967. od tad se ponovno zove Hadiboh._NEWLINE_Hadiboh je bio glavni grad Sokotre do 1999., tada je otok administrativno podijeljen na dva okruga: Isto\xc4\x8dni okrug (Mudirija \xc5\xa1arkija) sa Hadiboh kao glavnim gradom, i Zapadni okrug (Mudirija garbija) sa Kalansijahom kao glavnim gradom.\n_START_SECTION_\nPromet\n_START_PARAGRAPH_\nU srpnju 1999. otvorena je nova zra\xc4\x8dna luka otoka Sokotra (CAO kod OYSQ), iz te luke lete zrakoplovi za Sanu svaki dan sa slijetanjem u Mukkali, te jedamput tjedno za Aden. Zra\xc4\x8dna luka udaljena je 12 km od Hadiboha.'